Clara Alvarado
Clara Alvarado Bermudo (Navalmoral dela Mata, Caçris, 2 de juliu de 1990) es una atrís, cantanti i enfermera estremeña.

Biografía 
De zagala prencipió a hazel teatru nel colegiu. Estudió música i cantu ena Escuela Monecipal de Música del su puebru dendi los ochu añus. Tamién estuvu nel coru Cum Iubilo de Prasencia duranti la su época adolescenti. Se trasladó a Mairil pa estudial Enfermería  i tamién estudia enterpretación. Tamién á praticau atletismu (saltu de altura i velocidá) i gimnasia rítmica.

Junta'l desenroamientu dela su carrera artística acabó los estudius d'Enfermería, prohessión que no exerció asta 2020, quando debiu ala pandemia de Covid-19 decidió sumal-si al pressonal d'apoyu delos servicius sanitarius. Á trebajau en seriis de televisión dessitosas comu La Casa de Papel o Acacias 38. En 2015 atuó nel musical Hércules.